《书二诗赠半墨生 其二》
明代·张元祯

别城千日如一日，别山半年如百年。金门玉堂果无分，丹崖翠壁真有缘。

商歌昼吟声撼树，老剑夜拔光射天。二雄相过吐肝胆，豪气激发弥无边。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。